राज्य को नक्सल भ्रष्टाचार मुक्त बनाएंगे : डीजीपी
डीजीपीडीके पांडेय ने कहा है कि 2017 नक्सल मुक्त झारखंड होगा। पुलिस को भी भ्रष्टाचार मुक्त बनाया जाएगा। वे शनिवार को पुलिस मुख्यालय में राज्य भर के पुलिस अफसरों की बैठक में बोल रहे थे। बैठक में अपराध और नक्सल पर समीक्षा की गई। डीजीपी ने कहा कि पुलिस 2035 में झारखंड की आबादी क्या होगी और उस समय क्या क्या समस्या होगी इसे ध्यान में रखकर कार्य कर रही है। मौके पर विभिन्न संवेदनशील कांडो के उदभेदन करने, अपराध पर नियंत्रण की कार्रवाई को लेकर पुलिस अफसरों को प्रशस्ति पत्र देकर डीजीपी ने सम्मानित किया।
लव भाटिया कांड का खुलासा करने के लिए रांची एसएसपी को किया गया सम्मानित
रांची एसएसपी कुलदीप द्विवेदी को सम्मानित करते डीजीपी
इन्हें भी मिला सम्मान
रांचीके एसएसपी कुलदीप द्विवेदी को 63 अपराधियों पर सीसीए लगाने, लव भाटिया कांड का उदभेदन, चिटफंड कंपनी के घोटाले का उदभेदन सिटी एसपी किशोर कौशल को हिंदपीढ़ी थाना क्षेत्र में हुए हत्याकांड का खुलासा करने सहित अन्य मामलों के उदभेदन के लिए सम्मानित किया गया। छोटानागपुर के डीआईजी भीम सेन टूटी को उग्रवादी लक्ष्मण गंझू की चल एवं अचल संपति जब्त करने के लिए सम्मानित किया गया। इसके अलावा एसपी बोकारो, हजारीबाग, लोहरदगा, खूंटी, सिमडेगा, चतरा, दुमका, जामताड़ा,पाकुड़, लातेहार, एसएसपी जमशेदपुर धनबाद, एसपी सीआईडी शैलेश सिन्हा, एसपी सीआईडी कृष्ण राय, डीएसपी कोतवाली भोला प्रसाद सिंह, एसआई गांडेय , थाना प्रभारी अहिल्यापुर गिरिडीह चालक आरक्षी रांची जिला बल एहतेशाम खां भी सम्मानित हुए।
awa_Deva hin_Deva hin_Deva hne_Deva hin_Deva hin_Deva